SISAČKO-MOSLAVAČKA ŽUPANIJA

Sisak, Stjepana i Antuna Radića 36

**DOKUMENTACIJA O NABAVI**

U OTVORENOM POSTUPKU JAVNE NABAVE VELIKE VRIJEDNOSTI

**Predmet nabave:**

**OPREMANJE NAMJEŠTAJEM NOVE OSNOVNE ŠKOLE POPOVAČA**

Evidencijski broj nabave 1/17 JN

KLASA: 030-01/17-01/17

URBROJ: 2176/01-02-17-\_\_

Sisak,\_\_\_\_\_\_ 2017.

**S A D R Ž A J**

**1. OPĆI PODACI**

**2. PODACI O PREDMETU NABAVE**

**3. KRITERIJI ZA KVALITATIVNI ODABIR GOSPODARSKOG SUBJEKTA**

**4. DOKAZIVANJE KRITERIJA ZA KVALITATIVNI ODABIR GOSPODARSKOG SUBJEKTA**

**5. PODACI O PONUDI**

**6. OSTALE ODREDBE**

**7. PRILOZI**

**1. OPĆI PODACI**

**1.1. Naručitelj**

**Naziv:**  SISAČKO-MOSLAVAČKA ŽUPANIJA

**Sjedište:** Stjepana i Antuna Radića 36, 44 000 Sisak

**OIB:**  82215698659

**Tel. / faks:** 044/550-111 / 044/524-158

**URL:** www.smz.hr

**E-pošta:** zupan@smz.hr

**1.2. Osoba zadužena za kontakt**

- vezano uz postupak nabave i najavu obilaska lokacije nove osnovne škole u Popovači:

Sanja Klarić Petek

Broj telefona: 044/550-218

e-mail: sanja.klaric-petek@smz.hr

Naručitelj i gospodarski subjekti sukladno članku 59. Zakona o javnoj nabavi (ZJN 2016) komuniciraju elektroničkim sredstvima komunikacije.

**1.3. Evidencijski broj nabave**

1/17 JN

**1.4. Popis gospodarskih subjekata s kojima je Naručitelj u sukobu interesa sukladno članku 80., a vezano uz članke 76. i 77. Zakona o javnoj nabavi (ZJN 2016):**

* Poljoprivredno-turistička zadruga branitelja Marinbrod, Glina, Marinbrod 41, OIB 64117352525
* APB–PETRINJA arhitektonski projektni biro d.o.o., Petrinja, Gundulićeva 1, OIB 43490130254
* XYZ Arhitektura d.o.o., Zagreb, Ul. Grada Mainza 18, OIB 10282446333
* Roth i Čerina d.o.o., Zagreb, Ul. Grada Mainza 24, OIB 86133480720

**1.5. Vrsta postupka javne nabave**

Otvoreni postupak javne nabave robe velike vrijednosti.

**1.6. Procijenjena vrijednost javne nabave**

3.700.000,00 kuna bez PDV-a.

**1.7. Navod sklapa li se ugovor o javnoj nabavi ili okvirni sporazum**

Sklapa se ugovor o javnoj nabavi robe.

**1.8. Elektronička dražba**

Nije predviđena provedba elektroničke dražbe.

**1.9. Prethodno savjetovanje sa zainteresiranim gospodarskim subjektima**

Temeljem članka 198. stavka 3. ZJN 2016 Sisačko-moslavačka županija je Nacrt Dokumentacije o nabavi, koja sadrži opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude i posebne uvjete za izvršenje ugovora, dana \_\_\_ 2017. godine stavila na prethodno savjetovanje sa zainteresiranim gospodarskim subjektima u trajanju do dana\_\_\_\_ 2017. godine, javnom objavom na svojim internetskim stranicama www.smz.hr.

*Izvješće o provedenom prethodnom savjetovanju, odnosno o prihvaćenim i neprihvaćenim primjedbama i prijedlozima, objavljeno je na internetskim stranicama Sisačko-moslavačke županije www.smz.hr.*

**2. PODACI O PREDMETU NABAVE**

**2.1. Opis predmeta nabave:**

Opremanje namještajem nove Osnovne škole Popovača prema Troškovniku i nacrtima koji su prilog ovoj Dokumentaciji.

CPV – 39160000-1 Školski namještaj

Nije dopušteno nuđenje po grupama, te je Ponuditelj u obvezi ponuditi predmet nabave u cijelosti, odnosno ponuda mora obuhvatiti sve stavke Troškovnika.

Potreba za koordinacijom različitih Ponuditelja (Ugovaratelja) za svaku grupu narušila bi pravilno praćenje i mogućnost izvršenja ugovora, kašnjenja u pojedinim fazama izvršenja i slično.

**2.2. Količina predmeta nabave**

Količine su navedene u Troškovniku koji je prilog ove Dokumentacije o nabavi.

**2.3. Troškovnik i tehničke specifikacije**

Prema priloženom Troškovniku koji je prilog ove Dokumentacije o nabavi.

Troškovnik mora biti popunjen na izvornom predlošku koji je prilog ove dokumentacije, bez mijenjanja, ispravljanja i prepisivanja izvornog teksta.

Ponuditelj treba ispuniti jediničnim cijenama sve stavke opisane u troškovniku.

Gospodarski subjekti su također u obvezi ispuniti i rekapitulaciju koja je sastavni dio Troškovnika.

Namještaj mora biti isporučen, ugrađen i atestiran.

Jediničnom cijenom trebaju biti obuhvaćene sve radnje ponuditelja vezane uz nabavu robe i ugradnju iste.

Za sve stavke Troškovnika u kojima se možebitno traži ili navodi marka, patent, tip ili određeno podrijetlo ponuđač može ponuditi „jednakovrijedno“ traženom ili navedenom. Ukoliko Ponuditelj ništa ne upiše podrazumijeva se da nudi tip naveden u Troškovniku.

Ponuditelj mora ponuditi predmet nabave sukladno opisanim karakteristikama predmeta nabave u Troškovniku.

Naručitelj neće odbiti ponudu Ponuditelja koji u svojoj ponudi na zadovoljavajući način, bilo kojim prikladnim sredstvom dokaže da roba koju nudi na jednakovrijedan način zadovoljava zahtjeve i uvjete određene u Troškovniku.

**2.4. Mjesto isporuke robe**

Sisačko-moslavačka županija – Popovača, gradilište nove osnovne škole sa športskom dvoranom, Kolodvorska bb.

**2.5. Rok isporuke robe**

Roba će se isporučivati i ugrađivati sukcesivno sukladno dinamici naručitelja ovisno o završetku građevinskih radova izgradnje nove osnovne škole u Popovači.

Očekivani početak isporuke i ugradnje namještaja je najranije **01. srpnja 2017. godine.**

Krajnji rok za isporuku cjelokupnog predmeta nabave je **20. kolovoza 2017. godine.**

U slučaju kašnjenja radova na izgradnji nove osnovne škole sa športskom dvoranom u Popovači ponuditelj pristaje na produljenje roka u skladu sa uvjetima na gradilištu, odnosno do konačne izgradnje i tehničkog pregleda.

**3. KRITERIJI ZA KVALITATIVNI ODABIR GOSPODARSKOG SUBJEKTA**

**3.1. OSNOVE ZA ISKLJUČENJE GOSPODARSKOG SUBJEKTA**

**3.1.1.** Naručitelj će isključiti gospodarskog subjekta iz postupka javne nabave u bilo kojem trenutku tijekom postupka javne nabave ako utvrdi da:

1. je **gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora gospodarskog subjekta i koja je državljanin Republike Hrvatske, pravomoćnom presudom osuđena za**:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz članka 251. stavka 1. točke 1. podtočaka od a) do f) i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Za potrebe utvrđivanja gore navedenih okolnosti, gospodarski subjekt u ponudi ispunjava obrazac ESPD: Dio III. Osnove za isključenje, Odjeljak A: Osnove povezane s kaznenim presudama za sve gospodarske subjekte u ponudi.

**U slučaju zajednice ponuditelja, navedene okolnosti utvrđuju se za sve članove zajednice pojedinačno te svaki član zajednice u ponudi dostavlja ispunjeni ESPD obrazac.**

**3.1.2.** Naručitelj će isključiti ponuditelja iz postupka javne nabave **ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje**:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno, ili mu je odobrena odgoda plaćanja.

Za potrebe utvrđivanja gore navedenih okolnosti, gospodarski subjekt u ponudi ispunjava obrazac ESPD: Dio III. Osnove za isključenje, Odjeljak B. Osnove povezane s plaćanjem poreza ili doprinosa za socijalno osiguranje za sve gospodarske subjekte u ponudi.

Sukladno članku 221. stavku 1. ZJN 2016 odredba točke 3.1.2. odnosi se i na **podugovaratelje**, koji u ponudi dostavljaju ispunjeni ESPD obrazac, na odgovarajući način.

Ako Naručitelj utvrdi da postoji osnova za isključenje podugovaratelja, zatražit će od gospodarskog subjekta zamjenu tog podugovaratelja u primjerenom roku, ne kraćem od 5 dana.

**3.1.3.** Naručitelj će isključiti gospodarskog subjekta iz postupka javne nabave ako:

1. je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima,

2. može dokazati odgovarajućim sredstvima da je gospodarski subjekt kriv za teški profesionalni propust koji dovodi u pitanje njegov integritet,

3. gospodarski subjekt pokaže značajne ili opetovane nedostatke tijekom provedbe bitnih zahtjeva iz prethodnog ugovora o javnoj nabavi ili prethodnog ugovora o koncesiji čija je posljedica bila prijevremeni raskid tog ugovora, naknada štete ili druga slična sankcija, ili

4. je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente u skladu s Pododjeljkom 1. Odjeljka C Zakona o javnoj nabavi.

Za potrebe utvrđivanja gore navedenih okolnosti, gospodarski subjekt u ponudi ispunjava obrazac ESPD: Dio III. Osnove za isključenje, Odjeljak C. Osnove povezane s insolventnošću, sukobima interesa ili poslovnim prekršajem za sve gospodarske subjekte u ponudi.

**3.1.4.** Gospodarski subjekt kod kojeg su ostvarene osnove za isključenje iz točaka 3.1.1. i 3.1.3. ove Dokumentacije o nabavi, može javnom naručitelju, kao sastavni dio ponude, dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje.

Poduzimanje navedenih mjera gospodarski subjekt dokazuje:

1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom,

2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom,

3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Mjere koje je poduzeo gospodarski subjekt, ocjenjuju se uzimajući u obzir težinu i posebne okolnosti kaznenog djela ili propusta te je obvezan obrazložiti razloge prihvaćanja ili neprihvaćanja mjera.

Javni naručitelj neće isključiti gospodarskog subjekta iz postupka javne nabave ako ocijeni da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti dostavljanja dokaza o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje, sve do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz točke 3.1.1. ove Dokumentacije o nabavi iz postupka javne nabave je **pet godina** od dana pravomoćnosti presude, osim ako pravomoćnom presudom nije određeno drukčije.

Razdoblje isključenja gospodarskog subjekta kod kojeg su ostvarene osnove za isključenje iz točke 3.1.3. ove Dokumentacije o nabavi iz postupka javne nabave je **dvije godine** od dana dotičnog događaja.

**Osnove za isključenje se primjenjuju na gospodarske subjekte i članove zajednice gospodarskih subjekata.**

**3.2. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)**

**3.2.1. Sposobnost za obavljanje profesionalne djelatnosti**

Gospodarski subjekt mora dokazati **svoj upis u sudski, obrtni, strukovni ili drugi odgovarajući registar u** državi njegova poslovna nastana.

Za potrebe utvrđivanja navedene sposobnosti za obavljanje profesionalne djelatnosti, gospodarski subjekt u ponudi ispunjava ESPD obrazac: Dio IV. Kriterij za odabir, Odjeljak A: Sposobnost za obavljanje profesionalne djelatnosti : točka 1.) za sve gospodarske subjekte u ponudi.

**3.2.2. Ekonomska i financijska sposobnost**

Gospodarski subjekt mora dokazati da je u godini u kojoj je započeo postupak javne nabave i tijekom tri dostupne financijske godine koje prethode toj godini njegov godišnji promet jednak ili veći procijenjenoj vrijednosti predmeta nabave.

Gospodarski subjekt mora dokazati da u posljednjih 6 mjeseci (računajući od bilo kojeg dana od početka postupka javne nabave do isteka roka za dostavu ponuda) nije imao blokiran račun više od 3 dana neprekidno, a ukupno više od 10 dana.

Za potrebe utvrđivanja navedene ekonomske i financijske sposobnosti gospodarski subjekt u ponudi ispunjava ESPD obrazac: Dio IV. Kriterij za odabir, Odjeljak B: Ekonomska i financijska sposobnost : točka 1a. i točka 6.

**3.2.3. Tehnička i stručna sposobnost**

Gospodarski subjekt mora dokazati da ima potrebno iskustvo potrebno za izvršenje ugovora o javnoj nabavi na odgovarajućoj razini kvalitete, što dokazuje odgovarajućim referencijama iz prije izvršenih ugovora.

Gospodarski subjekt mora dokazati da je u godini u kojoj je započeo postupak javne nabave i tijekom pet godina koje prethode toj godini isporučio robu istu ili sličnu predmetu nabave minimalne vrijednosti u visini procijenjene vrijednosti nabave ovog postupka. Naručitelj je odredio rok sukladno članku 268. stavku 4. ZJN 2016 kako bi se osigurala veća razina tržišnog natjecanja.

Gospodarski subjekt mora dostaviti tražene uzorke određene u Troškovniku koji je prilog ove Dokumentacije.

Gospodarski subjekt mora dokazati sposobnost potvrdama koje izdaju nadležni instituti za kontrolu kvalitete ili agencije priznate stručnosti kojima se potvrđuje sukladnost proizvoda s točno određenim tehničkim specifikacijama ili normama na koje se upućuje, a sukladno određenom u Troškovniku koji je prilog ove Dokumentacije.

Za potrebe utvrđivanja navedene tehničke i stručne sposobnosti, gospodarski subjekt u ponudi ispunjava ESPD obrazac: Dio IV. Kriterij za odabir, Odjeljak C: Tehnička i stručna sposobnost: točka 1b., točka 11. i točka 12.

**3.2.4. Oslanjanje na sposobnost drugih subjekata**

Za dokazivanje ispunjavanja kriterija za odabir gospodarski subjekt se može osloniti na sposobnost drugih subjekata, bez obzira na pravnu prirodu njihova međusobna odnosa.

Ako se gospodarski subjekt oslanja na sposobnost drugih subjekata, mora dokazati javnom naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj će provjeriti ispunjavaju li drugi gospodarski subjekti na čiju se sposobnosti namjerava osloniti određeni gospodarski subjekt, propisane kriterije za odabir (uvjete sposobnosti), odnosno postoje li osnove za isključenje koje je Naručitelj propisao ovom Dokumentacijom o nabavi.

Naručitelj će od gospodarskog subjekta zahtijevati da zamjeni drugi subjekt na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Pod istim uvjetima, zajednica ponuditelja može se osloniti na sposobnost članova zajednice ponuditelja ili drugih gospodarskih subjekata.

**4. DOKAZIVANJE KRITERIJA ZA KVALITATIVNI ODABIR GOSPODARSKOG SUBJEKTA**

**4.1. Europska jedinstvena dokumentacija o nabavi (u daljnjem tekstu: ESPD)**

Ponuditelj uz ponudu dostavlja ESPD radi dokazivanja kriterija za kvalitativni odabir.

ESPD je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

1. nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje),

2. ispunjava tražene kriterije za odabir gospodarskog subjekta,

3. ispunjava objektivna pravila i kriterije određene za smanjenje broja sposobnih natjecatelja, ako je primjenjivo.

Gospodarski subjekt dostavlja ESPD na standardnom obrascu u ponudi, a naručitelj je mora prihvatiti.

Gospodarski subjekt ispunjava ESPD obrazac popunjavanjem traženih polja, potpisuje ga odgovorna osoba gospodarskog subjekta te ga skenira i učitava kao zaseban dokument prilikom predaje ponude.

Dostavljeni ESPD obrazac mora biti popunjen u:

-DIJELU I: Podaci o postupku nabave

-DIJELU II: Podaci o gospodarskom subjektu, točke A,B,C i D,

-DIJELU III: Osnove za isključenje: točka A- Osnove povezane s kaznenim presudama; točka B-Osnove povezane s plaćanjem poreza ili doprinosa za socijalno osiguranje; C-Osnove povezane s insolventnošću, sukobima interesa ili poslovnim prekršajem,

-DIJELU IV: Kriteriji za odabir gospodarskog subjekta: točka A- Sposobnost za obavljanje profesionalne djelatnosti; B- Ekonomska i financijska sposobnost i C-Tehnička i stručna sposobnost,

-DIJELU VI: Završne izjave (popuniti navode u zagradama).

U ESPD-u navode se izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, naručitelju dostaviti te ažurirane dokumente.

Ako naručitelj može dobiti popratne dokumente izravno, pristupanjem bazi podataka, gospodarski subjekt u ESPD-u navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

ESPD sadržava i druge relevantne informacije koje zahtijeva javni naručitelj.

Gospodarski subjekt može ponovno koristiti ESPD koju je već koristio u nekom prethodnom postupku nabave, ako potvrdi da su u njoj sadržani podaci ispravni.

Gospodarski subjekt koji sudjeluje sam i ne oslanja se na sposobnosti drugih subjekata kako bi ispunio kriterije za odabir dužan je ispuniti jedan ESPD.

Gospodarski subjekt koji sudjeluje sam, ali se oslanja na sposobnosti najmanje jednog drugog subjekta, uz ponudu mora dostaviti ESPD za svaki subjekt na koji se oslanja.

U slučaju zajednice gospodarskih subjekata, dostavlja se zaseban ESPD za svaki gospodarski subjekt koji sudjeluje u postupku.

**4.2. NAČINI DOKAZIVANJA**

Naručitelj je obavezan prije donošenja odluke o odabiru od ponuditelja koji je podnio ekonomski najpovoljniju ponudu zatražiti da u roku od 5 dana dostavi ažurne popratne dokumente u skladu s točkama 4.2.1. – 4.2.4. ove Dokumentacije. Ažurni dokumenti se smatraju dokumenti koji u trenutku dostave Naručitelju prikazuju točne, vjerodostojne i istinite podatke o nepostojanju osnova za isključenje gospodarskih subjekata kao i o ispunjavanju kriterija za odabir ponuditelja.

Ako ponuditelj koji je podnio ekonomski najpovoljniju ponudu ne dostavi ažurne popratne dokumente u ostavljenom roku ili njima ne dokaže da ispunjava uvjete iz točke 3.1. i 3.2. ove Dokumentacije, naručitelj će odbiti ponudu tog ponuditelja te zatražiti ažurne popratne dokumente od ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

Javni naručitelj zadržava pravo da u bilo kojem trenutku tijekom postupka javne nabave, ako je to potrebno za pravilno provođenje postupka, provjeri informacije navedene u ESPD-u kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka.

Ako se ne može obaviti provjera ili ishoditi potvrda, naručitelj će zahtijevati od gospodarskog subjekta da u roku od pet dana, dostavi sve ili dio popratnih dokumenata ili dokaza.

Dokumenti se dostavljaju u IZVORNIKU ili ovjerenoj preslici.

4.2.1. Javni naručitelj će kao dostatan dokaz da ne postoje osnove za isključenje prihvatiti:

**4.2.1.1. Izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz točke 3.1.1. ove Dokumentacije.**

**4.2.1.2. Potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz točke 3.1.2. ove Dokumentacije.**

**4.2.1.3. Izvadak iz sudskog registra ili potvrda trgovačkog suda ili drugog nadležnog tijela u državi poslovnog nastana gospodarskog subjekta kojim se dokazuje da ne postoje osnove za isključenje iz točke 3.1.3. podtočke 1. ove Dokumentacije.**

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti iz točki 4.2.1.1.-4.2.1.3. ili ako ne obuhvaćaju sve okolnosti navedene pod točkama 3.1.1., 3.1.2. i 3.1.3. podtočke 1. ove Dokumentacije o nabavi, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Gospodarski subjekti iz Republike Hrvatske dužni su dostaviti izjavu s ovjerenim potpisom kod javnog bilježnika.

**4.2.2.** Sposobnost za obavljanje profesionalne djelatnosti gospodarskog subjekta dokazuje se:

**4.2.2.1. Izvatkom iz sudskog, obrtnog, strukovnog ili drugog odgovarajućeg registra** koji se vodi u državi članici njegova poslovnog nastana.

**4.2.3.** Ekonomska i financijska sposobnost gospodarskog subjekta dokazuje se:

**4.2.3.1.** **Izjavom o ukupnom prometu** gospodarskog subjekta u posljednje tri dostupne financijske godine, u području koje je obuhvaćeno predmetnom nabave, jednak ili veći procijenjenoj vrijednosti predmeta nabave.

**4.2.3.2.** **BON 2 ili SOL 2 odnosno odgovarajući bankovni izvadak** kojim se dokazuje da gospodarski subjekt u posljednjih 6 mjeseci (računajući od bilo kojeg dana od početka postupka javne nabave do isteka roka za dostavu ponuda) nije imao blokiran račun više od 3 dana neprekidno, a ukupno više od 10 dana.

**4.2.4.** Tehnička i stručna sposobnost gospodarskog subjekta dokazuje se:

**4.2.4.1.** **Popisom glavnih isporuka roba** izvršenih u godini u kojoj je započeo postupak javne nabave i tijekom pet godina koje prethode toj godini, s time da zbroj vrijednosti bez PDV-a mora biti minimalno u visini procijenjene vrijednosti nabave. Popis sadrži minimalno vrijednost robe, datum početka i završetka isporuke robe, naziv druge ugovorne strane, te predmet ugovora.

**4.2.4.2. Uzorcima** sukladno određenom u Troškovniku koji je prilog ove Dokumentacije,

**4.2.4.3.** **Potvrdama** koje izdaju nadležni instituti za kontrolu kvalitete ili agencije priznate stručnosti kojima se potvrđuje sukladnost proizvoda s točno određenim tehničkim specifikacijama ili normama na koje se upućuje, a sukladno određenom u Troškovniku koji je prilog ove Dokumentacije.

**5. PODACI O PONUDI**

**5.1. SADRŽAJ I NAČIN IZRADE PONUDE**

Ponuditelji se pri izradi ponude moraju pridržavati uvjeta nadmetanja i pravila Elektroničkog oglasnika javne nabave. Ponuda mora biti sukladna ovoj Dokumentaciji o nabavi te tehničkim specifikacijama. Ponuditelj ne smije mijenjati niti nadopunjavati tekst dokumentacije o nabavi.

Ponuda najmanje mora sadržavati:

**1.** Sadržaj ponude (navode se svi dijelovi ponude bilo da su dostavljeni elektronički ili u papirnatom obliku),

**2.** Uvez ponude sukladno obrascu Elektroničkog oglasnika javne nabave,

**3.** Popunjen Troškovnik – nestandardizirani,

**4.** Popunjen ESPD obrazac,

**5.** Jamstvo za ozbiljnost ponude u papirnatom obliku dostavljeno sukladno točci 5.2. Dokumentacije,

**6.** Uzorke dostavljeno sukladno točci 5.2. Dokumentacije,

**7.** Presliku jamstva za ozbiljnost ponude – ako je primjenjivo – skenirano i priloženo uz elektroničku ponudu,

**8.** Dokaz o uplaćenom jamstvu za ozbiljnost ponude skeniran i priložen uz elektroničku ponudu – ako je primjenjivo.

Procesom predaje ponude smatra se prilaganje (upload / učitavanje) svih dokumenata ponude, popunjenih obrazaca i troškovnika. Sve priložene dokumente Elektronički oglasnik javne nabave uvezuje u cjelovitu ponudu, pod nazivom „Uvez ponude“.

Uvez ponude stoga sadrži podatke o Naručitelju, ponuditelju ili zajednici ponuditelja, po potrebi podugovarateljima, ponudi te u Elektroničkom oglasniku javne nabave generiran Ponudbeni list i ostale priloge ponudi (npr. obrasci, katalozi, i sl.). Uvez ponude sadrži onoliko Ponudbenih listova za koliko grupa predmeta nabave ponuditelj predaje ponudu. Priložena ponuda se nakon prilaganja automatski kriptira te do podataka iz predane elektroničke ponude nije moguće doći prije isteka roka za dostavu ponuda, odnosno javnog otvaranja ponuda.

Ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj neće odbiti takvu ponudu samo zbog toga razloga.

**5.2. NAČIN DOSTAVE PONUDE**

**Ponuditelji svoju ponudu dostavljaju u elektroničkom obliku putem Elektroničkog oglasnika javne nabave.**

Naručitelj otklanja svaku odgovornost vezano uz mogući neispravan rad Elektroničkog oglasnika javne nabave, zastoj u radu Elektroničkog oglasnika javne nabave ili nemogućnost zainteresiranog gospodarskog subjekta da ponudu u elektroničkom obliku dostavi u otvorenom roku putem Elektroničkog oglasnika javne nabave.

Ako se elektronički dostavljena ponuda sastoji od više dijelova, ponuditelj osigurava sigurno povezivanje svih dijelova ponude uz primjenu naprednog elektroničkog potpisa.

**Dostava ponude u papirnatom obliku NIJE DOPUŠTENA (osim određenih dijelova – jamstva za ozbiljnost ponude i traženi uzorci).**

Ako iz tehničkih razloga nije moguće sigurno povezivanje svih dijelova ponude i /ili primjena naprednog elektroničkog potpisa na dijelove ponude, Naručitelj prihvaća dostavu u papirnatom obliku onih dijelova ponude koji se zbog svog oblika ne mogu dostaviti elektronički ili dijelova za čiju su izradu, zbog specifičnosti predmeta nabave nužni posebni formati dokumenata koji nisu podržani kroz opće dostupne aplikacije (npr. jamstvo za ozbiljnost ponude) U tom slučaju će se kao vrijeme dostave ponude uzeti vrijeme zaprimanja ponude putem Elektroničkog oglasnika javne nabave.

U slučaju iz prethodnog stavka ove točke, ponuditelj u roku za dostavu ponuda dostavlja Naručitelju dio ponude u zatvorenoj omotnici na adresu Naručitelja.

Na omotnici mora biti naznačeno:

* naziv i adresa Naručitelja
* naziv i adresa ponuditelja
* evidencijski broj nabave
* naziv predmeta nabave
* naznaka „NE OTVARAJ- DIO E-PONUDE KOJI SE DOSTAVLJA ODVOJENO“

Prilikom elektroničke dostave ponude, sva komunikacija, razmjena i pohrana informacija između ponuditelja i Naručitelja se obavlja na način da se očuva integritet podataka i tajnost ponuda. Ovlaštene osobe Naručitelja imat će uvid u sadržaj ponuda nakon isteka roka za njihovu dostavu.

U slučaju da Naručitelj zaustavi postupak javne nabave povodom izjavljene žalbe na ovu Dokumentaciju ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJNRH će trajno onemogućiti pristup tim ponudama i time osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelj će morati ponovno dostaviti svoju ponudu.

Detaljne upute vezano za elektroničku dostavu ponuda dostupne su na stranicama Elektroničkog oglasnika javne nabave, na adresi https://eojn.nn.hr/Oglasnik/.

**5.3. IZMJENA I/ILI DOPUNA PONUDE I ODUSTAJANJE OD PONUDE**

U roku za dostavu ponude ponuditelj može izmijeniti svoju ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Prilikom izmjene ili dopune ponude automatski se poništava prethodno predana ponuda što znači da se učitavanjem („uploadanjem“) nove izmijenjene ili dopunjene ponude predaje nova ponuda koja sadržava izmijenjene ili dopunjene podatke. Učitavanjem i spremanjem novog uveza ponude u Elektronički oglasnik javne nabave Naručitelju se šalje nova izmijenjena / dopunjena ponuda.

Odustajanjem od ponude ponuditelj odustaje od svih grupa predmeta nabave obuhvaćenih uvezom ponude. Ako ponuditelj odustaje od npr. samo jedne grupe predmeta nabave, potrebno je provesti postupak „izmjene / dopune“ ponude te predati ponudu samo za grupe predmeta nabave za koje se želi predati ponuda.

Ponuda se ne može mijenjati nakon isteka roka za dostavu ponuda.

**5.4. CIJENA PONUDE**

Ponuditelj izražava cijenu ponude u kunama. Cijena ponude piše se brojkama. U cijenu ponude bez poreza na dodanu vrijednost moraju biti uračunati svi troškovi i popusti.

Cijena ponude, kao i ponuđene jedinične cijene nepromjenjive su tijekom trajanja ugovora.

**5.5. NAKNADA ZA IZRADU PONUDE**

Ponude se izrađuju bez posebne naknade.

**5.6. KRITERIJ ZA ODABIR PONUDA**

Kriterij za odabir ponude je ekonomski najpovoljnija ponuda pri čemu je ponder cijene 90% i jamstveni rok za otklanjanje nedostataka 10%.

Ponder cijene nosi maksimalno 90 bodova, a jamstveni rok za otklanjanje nedostataka 10 bodova.

Formula po kojoj se izračunava ekonomski najpovoljnija ponuda je:

**T = C + JR**

**T**-ukupan broj bodova

**C**-broj bodova koji je ponuda dobila za ponuđenu cijenu

**JR -**broj bodova koji je ponuda dobila za ponuđeni jamstveni rok za otklanjanje nedostataka

Maksimalan broj bodova dodijelit će se ponudi s najnižom cijenom. Ovisno o najnižoj cijeni ponude ostale ponude će dobiti manji broj bodova, sukladno slijedećoj formuli:

**C = NC/CP \*90**

**C-**broj bodova koji je ponuda dobila za ponuđenu cijenu

**NC-**najniža cijena ponuđena u postupku nabave

**CP-**cijena ponude koja je predmet ocjene

**90** -maksimalni broj bodova

Minimalno trajanje jamstva za otklanjanje nedostataka je dvije godine i odnosi se na svu isporučenu robu.

Maksimalan broj bodova dodijelit će se ponudi u kojoj je iskazan najdulji jamstveni rok za otklanjanje nedostataka. Ostale ponude dobit će manji broj bodova sukladno slijedećoj formuli:

**JR = JRP/NJRP \* 10**

**JR-**broj bodova koji je ponuda dobila za ponuđeni jamstveni rok za otklanjanje nedostataka

**JRP-**jamstveni rok ponude koja je predmet ocjene

**NJRP-**najveći jamstveni rok ponuđen u postupku nabave

**10-**maksimalan broj bodova

**Najpovoljnija je ona ponuda čiji je ukupni broj bodova najveći (cijena ponude+jamstveni rok za otklanjanje nedostataka).**

**U svrhu bodovanja Ponuditelji su dužni uz ponudu dostaviti Izjavu s ponuđenim jamstvenim rokom za otklanjanje nedostataka.**

**5.7. JEZIK I PISMO NA KOJEM SE IZRAĐUJE PONUDA**

Ponuda se izrađuje na hrvatskom jeziku i latiničnom pismu. Sva ostala dokumentacija koja se prilaže uz ponudu mora biti na hrvatskom jeziku. U pojedinim slučajevima, dio popratne dokumentacije može biti i na nekom drugom jeziku, ali se u tom slučaju obavezno prilaže i prijevod ovlaštenog sudskog tumača za jezik s kojeg je prijevod izvršen.

**5.8. ROK VALJANOSTI PONUDE**

Rok valjanosti ponude mora biti 90 dana od krajnjeg roka za podnošenje ponuda. Iz opravdanih razloga Naručitelj može u pisanoj formi tražiti produžetak roka valjanosti ponude. Ponuditelj u pisanoj formi produžuje rok valjanosti ponude.

**5.9. DOPUSTIVOST VARIJANTE PONUDE**

Nije dopušteno podnošenje varijante ponude.

**6. OSTALE ODREDBE**

**6.1. ODREDBE KOJE SE ODNOSE NA ZAJEDNICU GOSPODARSKIH SUBJEKATA**

Zajednica gospodarskih subjekata je udruženje više gospodarskih subjekata koja na tržištu nudi izvođenje poslova ili posla, isporuku roba ili pružanje usluga.

Ponuditelj koji je samostalno podnio ponudu ne smije istodobno sudjelovati u ponudi zajednice gospodarskih subjekata.

Svaki član zajednice gospodarskih subjekata mora dostaviti ESPD obrazac zasebno.

Svaki član zajednice mora dokazati da ne postoje osnove za isključenje i sposobnost za obavljanje profesionalne djelatnosti za onaj dio predmeta nabave kojeg će izvršavati.

**6.2. PODUGOVARANJE**

Ukoliko gospodarski subjekt namjerava dio ugovora o javnoj nabavi dati u podugovor jednom ili više podugovaratelju, obvezan je u ponudi:

* navesti naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta), broj računa podizvoditelja i zakonske zastupnike podugovaratelja
* navesti predmet ili količinu, vrijednost podugovora ili postotni dio ugovora o javnoj nabavi koji se daje u podugovor
* dostaviti ESPD za podugovaratelja.

Sudjelovanje podugovaratelja ne utječe na odgovornost ponuditelja za izvršenje ugovora o javnoj nabavi.

Dio ugovora o javnoj nabavi koji ponuditelj daje u podugovor, naručitelj neposredno plaća podugovaratelju.

Ugovaratelj je obvezan u svom računu odnosno situaciji obvezno priložiti račune odnosno situacije svojih podugovaratelja koje je prethodno potvrdio.

Ugovaratelj može tijekom izvršenja ugovora o javnoj nabavi od naručitelja zahtijevati:

* promjenu podugovaratelja za onaj dio ugovora o javnoj nabavi koji je prethodno dao u podugovor,
* uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez PDV-a, neovisno o tome da li je prethodno dao dio ugovora o javnoj nabavi u podugovor ili ne.
* preuzimanje izvršenja dijela ugovora o javnoj nabavi koji je prethodno dao u podugovor,

Uz zahtjev, ugovaratelj Naručitelju dostavlja podatke i dokumente iz prvog stavka ovog poglavlja Dokumentacije o nabavi za novog podugovaratelja.

Naručitelj neće odobriti zahtjev ugovaratelja:

- u slučaju promjene podugovaratelja ili uvođenja jednog ili više novih podugovaratelja, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje

- u slučaju preuzimanja izvršenja dijela ugovora o javnoj nabavi, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

**6.3. VRSTA, SREDSTVO I UVJETI JAMSTVA**

**6.3.1. Jamstvo za ozbiljnost ponude**

Ponuditelj je dužan u svojoj ponudi priložiti jamstvo za ozbiljnost ponude u iznosu od **100**.**000,00 kuna** u obliku bjanko zadužnice solemnizirane kod javnog bilježnika.

Umjesto traženog jamstva za ozbiljnost ponude, ponuditelj može uplatiti novčani polog u navedenom iznosu. Ponuditelj mora uplatiti traženi iznos najkasnije do trenutka otvaranja ponuda na račun HR5623400091800003001, model 68, poziv na broj 7307 – OIB uplatitelja. Ukoliko ponuditelj uplati novčani polog mora u ponudi dostaviti odgovarajući dokaz da je uplatio polog u određenom iznosu.

Bjanko zadužnica mora biti izdana u skladu s Pravilnikom o obliku i sadržaju bjanko zadužnice (NN 115/2012).

Ako istekne rok valjanosti ponude, naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku.

Naručitelj će vratiti ponuditeljima jamstvo za ozbiljnost ponude u roku od deset dana od dana sklapanja ugovora o javnoj nabavi odnosno dostave jamstva za uredno izvršenje ugovora o javnoj nabavi.

Jamstvo za ozbiljnost ponude dostavlja se u izvorniku i u neovjerenoj preslici odnosno u slučaju novčanog pologa u preslici.

Izvornik bankarske garancije se dostavlja u zatvorenoj plastičnoj foliji sukladno točci 5.2. ove Dokumentacije.

Presliku jamstva (garancije/dokaza o uplati) potrebno je skenirati i priložiti uz elektroničku ponudu.

Jamstvo za ozbiljnost ponude može dati ponuditelj i član zajednice ponuditelja. Jamstvo za ozbiljnost ponude ne može dati podugovaratelj.

Jamstvo za ozbiljnost ponude će se naplatiti u slučaju:

* odustajanja ponuditelja od svoje ponude u roku njezine valjanosti,
* nedostavljanja ažuriranih popratnih dokumenata sukladno članku 263. Zakona o javnoj nabavi i točci 4.2. ove Dokumentacije,
* neprihvaćanja ispravka računske greške,
* odbijanja potpisivanja ugovora o javnoj nabavi ,
* nedostavljanja jamstva za uredno ispunjenje ugovora o javnoj nabavi.

**6.3.2. Jamstvo za uredno ispunjenje ugovora**

Ponuditelj koji je odabran kao najpovoljniji dužan je prije uvođenja u posao dostaviti Naručitelju bezuvjetnu bankarsku garanciju za uredno ispunjenje ugovora u iznosu **10%** ugovorene vrijednosti (bez PDV- a) ili bjanko zadužnicu u najbližem iznosu na koji se može izdati bjanko zadužnica, a koji prelazi iznos od 10% ugovorene vrijednosti bez PDV-a.

Bankarska garancija mora biti bezuvjetna, neopoziva i samostalna, izdana u korist Naručitelja, «bez prigovora» i plativa «na prvi poziv».

Bjanko zadužnica mora biti izdana u skladu s Pravilnikom o obliku i sadržaju bjanko zadužnice (NN 115/2012).

Bankarska garancija treba važiti od dana početka izvođenja poslova do datuma planiranog dovršenja poslova uvećanog za 30 dana.

Jamstvo za uredno ispunjenje ugovora naplatit će se u slučaju povrede ugovorenih obveza.

**6.3.3. Jamstvo za otklanjanje nedostataka u jamstvenom roku**

Ponuditelj je dužan na dan primopredaje cjelokupnog predmeta nabave i pošto je otklonio sve nedostatke, Naručitelju uručiti jamstvo za otklanjanje nedostataka u jamstvenom roku na iznos od 10% ukupne vrijednosti isporučene robe i to u obliku bezuvjetne bankarske garancije ili bjanko zadužnicu u najbližem iznosu na koji se može izdati bjanko zadužnica.

Jamstveni rok je minimalno 2 (dvije) godine od dana primopredaje cjelokupnog predmeta nabave tj. od dana potpisa Zapisnika o primopredaji, a za isporučenu opremu važi garantni rok proizvođača istih.

Bankarska garancija mora biti bezuvjetna, neopoziva i samostalna, izdana u korist Naručitelja, «bez prigovora» i plativa «na prvi poziv».

Bjanko zadužnica mora biti izdana u skladu s Pravilnikom o obliku i sadržaju bjanko zadužnice (NN 115/2012).

Bankarska garancija treba biti s rokom važenja jednakom trajanju jamstvenog roka.

Naručitelj će jamstvo zadržati i naplatiti u slučaju neotklanjanja nedostataka u jamstvenom roku.

Za isporučenu opremu, Isporučitelj je dužan priložiti jamstvene listove proizvođača ili isporučitelja opreme.

**6.4. DATUM, MJESTO I VRIJEME DOSTAVE PONUDA**

Ponuditelji su dužni ponude dostaviti predajom u Elektronički oglasnik javne nabave zaključno do \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**.**

**Ponuditelji su dužni dio E-ponude koji se dostavlja u papirnatom obliku dostaviti sukladno točci 5.2. ove Dokumentacije.**

**6.5. OTVARANJE PONUDA**

Pravodobno zaprimljene ponude javno će se otvarati \_\_\_\_\_\_\_\_\_\_\_\_\_\_\_\_\_\_\_\_\_\_u sjedištu Naručitelja.

Javno otvaranje ponuda obavit će članovi Stručnog povjerenstva za javnu nabavu.

Javnom otvaranju ponuda smiju prisustvovati ovlašteni predstavnici ponuditelja i druge osobe.

Pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu i ovlašteni predstavnici ponuditelja.

**6.6. POSEBNI UVJETI UGOVORA**

**6.6.1. Izvršenje ugovora o javnoj nabavi**

Ugovor o javnoj nabavi mora biti sukladan uvjetima određenim u dokumentaciji o nabavi i odabranoj ponudi.

Naručitelj je obvezan kontrolirati je li izvršenje ugovora u skladu s uvjetima dokumentacije i odabrane ponude.

Ako tijekom izvršavanja ugovora nastupe okolnosti za izmjene ugovora o javnoj nabavi postupiti će se sukladno odredbama Zakona o javnoj nabavi čl. 315.-321.

**6.6.2. Nepredviđene isporuke robe**

Moguće nepredviđene isporuke robe koje su bitne za cjelinu i funkcionalnost završetka iz osnovnog ugovora, odobrava nadzorni inženjer i ovlaštena osoba naručitelja. Za obračun isporuka koje nisu predviđene troškovnikom cijena će se odrediti prema stvarnim troškovima na temelju zajednički izrađene analize cijena, ovjerene od strane nadzornog inženjera.

**6.6.3. Povreda ugovora**

Ukoliko Isporučitelj ne isporuči robu u predviđenom roku kao ni u naknadno danom primjerenom roku, Naručitelj ima pravo dovršiti poslove putem treće pravne ili fizičke osobe na teret Isporučitelja, potraživati naknadu štete te ugovornu kaznu za svaki dan zakašnjenja u visini od 5 promila od ukupne vrijednosti ugovorenih poslova za svaki dan zakašnjenja, s tim da ugovorna kazna ne može prijeći 5% ukupno ugovorene cijene.

**6.6.4. Produženje rokova isporuku robe**

Rokovi izvršenja usluga mogu se produžiti jedino u slučaju:

* ako zbog više sile nije moguće ispunjavati ugovorne obveze,
* ako nastupe druge okolnosti ili događaji koji onemogućavaju ispunjenje Ugovora u roku.

**6.6.5. Raskid ugovora**

Ugovor se može raskinuti prije isteka roka valjanosti u slučaju nastupa slijedećih okolnosti:

- ako zbog više sile nije moguće stalno ispunjavati ugovorene obveze, pri čemu je viša sila - događaj izvan kontrole ugovornih strana i neovisnog od njihove volje, koji izravno utječe na izvršenje obveza iz ugovora i čija pojava nije posljedica nepažnje, a koji se nije mogao predvidjeti niti izbjeći

- ako nastupe druge okolnosti ili događaji koji onemogućavaju ispunjenje ugovora

Ugovor se može raskinuti i radi neizvršavanja ugovornih obveza jedne od ugovornih strana.

U slučaju raskida Ugovora prije isteka roka njegove valjanosti, koji je uzrokovala jedna od ugovornih strana, strana koja je uzrokovala raskid ugovora odgovorna je za nastalu štetu drugoj ugovornoj strani, a ugovornim stranama ostaju sva prava i obveze koje su nastale u tijeku važenja Ugovora.

U slučaju raskida ugovora sačinit će se konačni obračun prema stvarno izvedenim poslovima te se Isporučitelj obvezuje, kada je to moguće, izvršiti ugovor do gotovosti faze u kojoj ih Naručitelj može preuzeti.

Raskid se daje u pisanom obliku i dostavlja drugoj ugovornoj strani preporučenom poštanskom pošiljkom. Otkazni rok traje 15 (petnaest) dana i računa se od dana dostave otkaza drugoj ugovornoj strani. Dostava otkaza smatrat će se uredno izvršenom danom otpreme preporučene poštanske pošiljke na adresu odgovarajuće ugovorne strane.

**6.7. ROK DONOŠENJA ODLUKE O ODABIRU/PONIŠTENJU**

O ishodu nadmetanja Naručitelj će donijeti odluku u pisanom obliku. Naručitelj će svoju Odluku o odabiru ili poništenju nadmetanja s preslikom Zapisnika o pregledu i ocjeni ponuda dostaviti svim ponuditeljima putem EOJN RH u roku od najviše 30 dana računajući od dana isteka roka za dostavu ponuda.

Naručitelj će s odabranim ponuditeljem sklopiti ugovor o javnoj nabavi nakon što odluka o odabiru postane izvršna.

**6.8. ROK, NAČIN I UVJETI PLAĆANJA**

Za isporučenu robu Isporučitelj će Naručitelju podnositi privremene obračunske situacije, a po izvršenju cjelokupnog predmeta nabave okončanu obračunsku situaciju.

Isporučena roba obračunavat će se na osnovi stvarno isporučenih količina. Ispostavljene situacije ovjeravaju nadzorni inženjer i predstavnik naručitelja. Nesporni dio situacije, predstavnik javnog naručitelja će ovjeriti u roku od 5 (pet) dana od dana primitka.

Tako ovjerenu situaciju javni naručitelj se obvezuje platiti, doznakom na poslovni račun Isporučitelja, najkasnije u roku 30 (trideset) dana od dana ovjere situacije od strane predstavnika javnog naručitelja.

Naručitelj ne predviđa plaćanje predujma (avansa).

**6.9. NAZIV I ADRESA ŽALBENOG TIJELA**

Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Žalba se izjavljuje u pisanom obliku Državnoj komisiji za kontrolu postupaka javne nabave. Žalba se dostavlja neposredno, putem ovlaštenog davatelja poštanskih usluga na adresu Koturaška cesta 43/IV, 10 000 Zagreb ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti naručitelju u roku za žalbu. Pravodobnost žalbe utvrđuje Državna komisija, s time da će se žalba koja nije dostavljena naručitelju u roku za žalbu, smatrati nepravodobnom.

Žalba se izjavljuje u roku od **10 (deset) dana** i to od dana:

1. objave poziva na nadmetanje, u odnosu na sadržaj poziva ili dokumentacije o nabavi

2. objave obavijesti o ispravku, u odnosu na sadržaj ispravka

3. objave izmjene dokumentacije o nabavi, u odnosu na sadržaj izmjene dokumentacije

4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda

5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave, nema pravo na žalbu u kasnijoj fazi postupka za prethodnu fazu.

**6.10. OBJAŠNJENJA I IZMJENE DOKUMENTACIJE**

Gospodarski subjekt može zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu ponuda.

Pod uvjetom da je zahtjev dostavljen pravodobno, naručitelj je obvezan odgovor, dodatne informacije i objašnjenja bez odgode, a najkasnije tijekom šestog dana prije roka određenog za dostavu ponuda, staviti na raspolaganje na isti način i na istim internetskim stranicama kao i osnovnu dokumentaciju, bez navođenja podataka o podnositelju zahtjeva.

Zahtjev je pravodoban ako je dostavljen najkasnije tijekom osmog dana prije roka određenog za dostavu ponuda.

**6.11. PREGLED LOKACIJE ZA ISPORUKU ROBE**

Ponuditelj može prije podnošenja ponude na svoj trošak pregledati mjesto isporuke i ugradnje robe u svrhu upoznavanja s lokacijom i stanjem iste, te svim drugim faktorima koji mogu utjecati na izradu ponude, a radi otklanjanja svih nejasnoća i radi kvalitete izrade ponude. Pregled lokacije moguće je izvršiti uz prethodnu najavu na kontakt naručitelja naveden pod Točkom 1.2. ove Dokumentacije.

Pregled je moguć tijekom razdoblja od objave poziva na nadmetanje zaključno sa osmim danom prije dana u kojem ističe rok za dostavu ponuda.

**7. PRILOZI**

Prilog 1. Nacrti s dispozicijom opreme

Prilog 2. Troškovnik

Prilog 3. ESPD obrazac